**กิตติกรรมประกาศ**

โครงงานครั้งนี้ สำเร็จลุล่วงไปด้วยดี เนื่องจากได้รับความกรุณาเป็นอย่างดียิ่งจาก

ผศ.หฤทัย อาษากิจ อาจารย์ที่ปรึกษาโครงงานสหกิจ อาจารย์ธีรภพ แสงสี หัวหน้าสาขาวิชา ระบบสารสนเทศทางคอมพิวเตอร์ และคณาจารย์ในสาขาวิชา ระบบสารสนเทศทางคอมพิวเตอร์ คณะบริหารธุรกิจและศิลปศาสตร์ มหาวิทยาลัยเทคโนโลยีราชมงคลล้านนาทุกท่าน ที่ได้ให้คำปรึกษาและคำแนะนำในการจัดทำโครงงานเพื่อบรรลุวัตถุประสงค์ของโครงงานให้เสร็จสมบูรณ์ รวมถึงช่วยแก้ไขเอกสารโครงงานให้มีความสมบูรณ์มากยิ่งขึ้น

ขอขอบคุณ นายสาธิต โฉมวัฒนา หัวหน้าแผนก IT ที่ไว้วางใจให้พัฒนาระบบให้กับแผนก IT และให้ความร่วมมือในการให้ข้อมูลที่จำเป็นในการจัดทำระบบ รวมไปถึง นายภาคิน ปัญญาฟู เจ้าหน้าที่ฝ่าย IT Support และดูแลทะเบียนสินทรัพย์และวัสดุประจำแผนก นายเอกชัย จันต๊ะไพร และนายสมรถ หลักฐาน ที่ได้เสียสละเวลาในการตอบข้อสอบถามและข้อมูลเพื่อรวบรวมข้อมูล ซึ่งเป็นส่วนที่สำคัญมากในการจัดทำโครงงานครั้งนี้

ขอขอบพระคุณคณาจารย์ประจำสาขาวิชาระบบสารสนเทศทางคอมพิวเตอร์ คณะบริหารธุรกิจและศิลปศาสตร์ มหาวิทยาลัยเทคโนโลยีราชมงคลล้านนาทุกท่านที่กรุณาประสิทธิ์ประสาทวิชาความรู้และประสบการณ์อันมีค่ายิ่งแก่ศิษย์ และคอยชี้แนะแนวทางการจัดทำโครงงาน พร้อมทั้งให้คำปรึกษาในการทำโครงงาน ขอกราบขอบพระคุณเป็นอย่างสูงไว้ ณ ที่นี้

นายสิทธิชัย วงศ์ฝั้น

นางสาวธารทิพย์ เศรษฐกิจ